**PREDHODNI PROGRAM ODPRAVE POSLEDIC NEPOSREDNE ŠKODE NA STVAREH ZARADI NEURIJA S POPLAVAMI MED 17. JULIJEM IN 3. AVGUSTOM 2023**

Vsebina programa odprave posledic nesreče:

**1. Uvod**

**2. Opis dosedanjih aktivnosti**

2.1 Ocena škode

2.2 Predhodno zagotovljena sredstva za stroške intervencij

**3. Predhodni program odprave posledic**

3.1 Predlog nujnih ukrepov pri odpravi posledic nesreče

3.2 Informacijska in strokovno tehnična podpora izvedbi ukrepov v pristojnosti Ministrstva za naravne vire in prostor

3.3 Ocena višine sredstev po posameznih ukrepih odprave posledic naravne nesreče na stvareh

3.4 Nosilci posameznih nalog

1. **Uvod**

Na podlagi Zakona o odpravi posledic naravnih nesreč (Uradni list RS, št. 114/05 – uradno prečiščeno besedilo, 90/07, 102/07, 40/12 – ZUJF, 17/14, 163/22, 18/23 - ZDU-1O, 88/23 in 95/23 – ZIUOPZP; v nadaljnjem besedilu: zakon) je Ministrstvo za naravne vire in prostor pripravilo Predhodni program odprave posledic neposredne škode na stvareh zaradi neurij s poplavami med 17. julijem in 3. avgustom 2023. Predhodni program odprave posledic nesreče predloži minister, pristojen za odpravo posledic naravnih nesreč, v soglasju z ministrom, pristojnim za varstvo pred naravnimi in drugimi nesrečami, če ga predhodno potrdi komisija za odpravo posledic nesreč.

Predhodni program odprave posledic neposredne škode obravnava nujne ukrepe za preprečitev povečanja že nastale škode in zavarovanje življenj in premoženja prebivalstva pri odpravi posledic, nastalih ob neurij s poplavami med 17. julijem in 3. avgustom 2023 na območjih več občin Gorenjske, Dolenjske, Koroške, Ljubljanske, Notranjske, Podravske, Pomurske, Posavske, Zasavske, Vzhodnoštajerske, Zahodnoštajerske in Severnoprimorske regije.

Poimenovanje predhodnega programa odprave posledic neposredne škode na stvareh zaradi neurja s poplavami med 17. julijem in 3. avgustom 2023, kot neurje s poplavami, je povzetek vseh naravnih nesreč na stvareh v času med 17. julijem in 3. avgustom 2023.

Predhodni program odprave posledic nesreče vsebuje predhodno oceno neposredne škode pri posameznem upravičencu, predlog višine dodelitve sredstev posameznemu upravičencu ter predlog nujnih ukrepov pri odpravi posledic nesreče. Predhodni program odprave posledic nesreče postane sestavni del programa odprave posledic nesreče.

1. **Opis dosedanjih aktivnosti**
	1. ***Ocena škode***

Neurja z dežjem, vetrom, zemeljskimi plazovi in poplavami med 17. julijem in 3. avgustom 2023 so prizadela Gorenjsko, Dolenjsko, Koroško, Ljubljansko, Notranjsko, Podravsko, Pomursko, Posavsko, Zasavsko, Vzhodnoštajersko, Zahodnoštajersko in Severnoprimorsko regijo.

Uprava Republike Slovenije za zaščito in reševanje je 26. 7. 2023 izdala Sklep za pričetek ocenjevanja škode na stvareh zaradi posledic neurja z dežjem, vetrom, zemeljskimi plazovi in poplavami med 17. in 25. julijem 2023, št. 844-27/2023-85-DGZR in dne 30. 8. 2023 Dopolnilni sklep k Sklepu št. 844-27/2023-85-DGZR z dne 26.7.2023, ki se nanaša na Sklep za pričetek ocenjevanja škode na stvareh zaradi posledic neurja z dežjem, vetrom, zemeljskimi plazovi in poplavami med 17. in 3. avgustom 2023. V Sklep za ocenjevanje škode na stvareh zaradi posledic močnega neurja z dežjem in vetrom med 12. in 13. julijem 2023 so bile zajete naslednje občine:

Brežice, Kostanjevica Na Krki, Krško, Sevnica, Bistrica ob Sotli, Braslovče, Celje, Dobje, Dobrna, Gornji Grad, Kozje, Laško, Ljubno, Luče, Mozirje, Nazarje, Podčetrtek, Polzela, Prebold, Radeče, Rečica Ob Savinji, Rogaška Slatina, Rogatec, Slovenske Konjice, Solčava, Šentjur, Šmarje pri Jelšah, Šmartno Ob Paki, Šoštanj, Štore, Tabor, MO Velenje, Vitanje, Vojnik, Vransko, Zreče, Žalec, Benedikt, Cerkvenjak, Duplek, Hoče-Slivnica, Kungota, Lenart, Lovrenc Na Pohorju, Makole, MO Maribor, Miklavž na Dravskem Polju, Oplotnica, Pesnica, Poljčane, Rače-Fram, Ruše, Selnica Ob Dravi, Slovenska Bistrica, Starše, Sveta Ana, Sveta Trojica v Slovenskih Goricah, Sveti Jurij v Slovenskih Goricah, Šentilj, Apače, Beltinci, Cankova, Gornja Radgona, Gornji Petrovci, Grad, Križevci, Kuzma, Lendava, Ljutomer, Moravske Toplice, Murska Sobota, Puconci, Radenci, Razkrižje, Rogašovci, Sveti Jurij ob Ščavnici Tišina, Veržej, Ajdovščina, Bovec, Brda, Cerkno, Kanal ob Soči, Kobarid, Miren-Kostanjevica, MO Nova Gorica, Renče-Vogrsko, Šempeter-Vrtojba, Tolmin, Cirkulane, Destrnik, Dornava, Gorišnica, Hajdina, Juršinci, Kidričevo, Majšperk, Markovci, Ormož, Podlehnik, MO Ptuj, Središče ob Dravi, Sveti Andraž v Slovenskih Goricah, Sveti Tomaž, Trnovska vas, Videm, Zavrč, Žetale, Črna na Koroškem, Dravograd, Mežica, Mislinja, Podvelka, Prevalje, Ravne na Koroškem, Ribnica na Pohorju, MO Slovenj Gradec, Bloke, Cerknica, Divača, Hrpelje-Kozina, Komen, Postojna, Sežana, Ilirska Bistrica, Zagorje ob Savi, Črnomelj, Dolenjske Toplice, Metlika, Mirna, Mirna Peč, Mokronog-Trebelno, MO Novo Mesto, Straža, Semič, Šentjernej, Šentrupert, Škocjan, Šmarješke Toplice, Trebnje, Žužemberk, Bled, Bohinj, Cerklje Na Gorenjskem, Gorenja Vas-Poljane, Gorje, Jesenice, Jezersko, Kranjska Gora, Kranj, Naklo, Preddvor, Radovljica, Šenčur, Škofja Loka, Tržič, Železniki, Žiri, Žirovnica, Borovnica, Brezovica, Dobrepolje, Dobrovo-Polhov Gradec, Dol pri Ljubljani, Domžale, Grosuplje, Horjul, Ig, Ivančna Gorica, Kamnik, Kočevje, Komenda, Kostel, Litija, Ljubljana Logatec, Log-Dragomer, Loški Potok, Lukovica, Medvode, Mengeš, Moravče, Osilnica, Ribnica, Sodražica, Škofljica, Šmartno pri Litiji, Trzin, Velike Lašče, Vodice, Vrhnika.

Škodo na stvareh v občinah so ocenjevale občinske komisije za ocenjevanje škode ob naravnih nesrečah. Škodo v gozdovih je ocenil Zavod za gozdove Slovenije, škodo na državnih cestah Direkcija Republike Slovenije za infrastrukturo, škodo na vodotokih Direkcija Republike Slovenije za vode, v gospodarstvu Ministrstvo za gospodarstvo, turizem in šport. Škodo na kulturni dediščini je ocenil Zavod za varstvo kulturne dediščine Slovenije in je zajeta v oceni škode občinskih komisij.

Občinske komisije iz navedenih občin so ocenjevale škodo na stvareh na obrazcih 1- kmetijska zemljišča, obrazcu 3 - uničen objekt, obrazcu 4 - delna škoda na objektih in obrazcu 5 - gradbeno inženirska infrastruktura (transportna infrastruktura, industrijski cevovodi in drugo) do 7. septembra 2023. Podatki iz obrazcev so bili do istega dne vneseni tudi v spletno aplikacijo Ajda.

Ocenjena škoda izhaja iz podatkov, ki jih pripravi ministrstvo, pristojno za varstvo pred naravnimi in drugimi nesrečami. Kot izhodišče za oceno škode, so zajeti podatki iz aplikacije AJDA, ki jo upravlja ministrstvo, pristojno za varstvo pred naravnimi in drugimi nesrečami. Stanje ocene škode na stvareh brez škode na državnih cestah in gospodarstvu, z dne 19. septembra 2023, ko so občine in regijske komisije že končale vnos škode, ki znaša 67.895.725,25 evra. Ocena škode na stvareh zajema škodo na kmetijskih zemljiščih, na stavbah, na gradbeno-inženirskih objektih, na vodotokih in na gozdnih cestah. Ocena škode na kulturni dediščini je vključena v delni škodi na stavbah.

Ugotovljeno je, da končna ocena neposredne škode presega 0,3 promila načrtovanih prihodkov državnega proračuna za leto 2023 in je tako dosežen limit za uporabo sredstev državnega v skladu z zakonom in pripravo predhodnega programa.

* 1. ***Predhodno zagotovljena sredstva za stroške intervencij***

Vlada Republike Slovenije je 15. 9. 2023 na dopisni seji obravnavala intervencijske stroške reševalnih sestavov ob neposrednem ter večdnevnem izvajanju najnujnejših nalog zaščite, reševanja in pomoči ter druge neposredne podpore prizadetim ob močnih neurjih z dolgotrajnimi nalivi, močnim vetrom, točo, poplavljanjem hudournikov in zemeljskimi plazovi, ki so prizadeli Slovenijo od 17. julija do 3. avgusta 2023. Ob izvajanju zaščite, reševanja in pomoči v skladu z Zakonom o varstvu pred naravnimi in drugimi nesrečami so namreč stroški gasilskih enot bistveno presegli sredstva, ki so v občinskih proračunih namenjena za zagotavljanje osnovnih pogojev za življenje ter odpravljanje posledic naravnih in drugih nesreč.

Vlada Republike Slovenije je s sklepom odločila, da se gasilskim enotam povrnejo upravičeni intervencijski stroški v skupni višini do 2.564.215,45 evra. Sredstva za povrnitev intervencijskih stroškov se zagotovijo iz sredstev proračunske rezerve.

**3. Predhodni program odprave posledic**

Na podlagi 11.a člena zakona se lahko za preprečitev povečanja že nastale škode in zavarovanje življenj in premoženja prebivalstva odloči o dodelitvi predplačila sredstev za odpravo posledic naravnih nesreč lokalnim skupnostim oziroma dodelitvi sredstev drugim neposrednim proračunskim uporabnikom na podlagi predhodnega programa odprave posledic nesreče.

* 1. ***Predlog nujnih ukrepov pri odpravi posledic nesreče***

Predplačilo sredstev se lahko dodeli lokalnim skupnostim oziroma se sredstva dodelijo drugim neposrednim proračunskim uporabnikom na podlagi predhodnega programa odprave posledic nesreče največ do višine 40 % predhodne ocene neposredne škode na stvareh, ki jo pripravi ministrstvo, pristojno za varstvo pred naravnimi in drugimi nesrečami.

Predhodni program odprave posledic nesreče vsebuje oceno neposredne škode pri posameznem upravičencu, predlog višine dodelitve sredstev posameznemu upravičencu ter predlog nujnih ukrepov pri odpravi posledic nesreče. Predhodni program odprave posledic nesreče postane sestavni del programa odprave posledic nesreče.

Kot nujni ukrepi pri odpravi posledic nesreče se upoštevajo:

* zagotavljanje nemotene uporabe oz. delovanja poškodovanih občinskih infrastrukturnih sistemov: vodovodi, kanalizacija, cestna infrastruktura;
* preprečitev nastanka dodatne škode na objektih zaradi pričakovanega jesenskega deževja;
* izvedbe rušitev močno poškodovanih objektov zaradi zagotavljanja varnosti ljudi in premoženja in odstranitev odloženih plavin;
* pričetek izvedbe sanacijskih ukrepov in geotehničnih ukrepov za zavarovanje stvari, lahko improviziranih ali začasnih ukrepov;
* zagotovitev izvedbe ustrezne pretočnosti poškodovanih rečnih strug z namenom zagotavljanja varstva pred škodljivim delovanjem voda in poplavne varnosti na ogroženih območjih;
* pričetek odprave poškodb na poškodovanih objektih vodne infrastrukture, vodnih in priobalnih zemljiščih, ki so namenjeni uravnavanju voda in varstvu pred škodljivim delovanjem voda.

Predlog višine dodelitve sredstev lokalnim skupnostim in drugim neposrednim proračunskim uporabnikom temelji na oceni škode, ki se nanaša na obrazce 5 in 5.g (gradbeno inženirski objekti – transportna infrastruktura, distribucijski cevovodi in drugo v lasti občine) ali plazove na obrazcih 3 (močno poškodovani objekti) oz. so ocenjeni opredeljeni kot škoda na obrazcih 5.v (vodotoki). Pri tem je upoštevana prioritetna obnova, izvedljivost ukrepov ter minimalni znesek 8.000 evrov na posamezno občino oz. 20.000 evrov ocenjene škode ali manj, kadar ocena škode presega 1,5 % osnovnih prihodkov občine.

Nekatere občine so ocenile škodo na stavbah ali zemljiščih zaradi dogodkov, kot so toča in deževje, ki glede na zakonske pojmih ne sodijo med naravne nesreče.

Občine, kjer ocena škode ne dosega kriterijev, iz prejšnjega odstavka so: Poljčane, Cerkno, Lenart, Šentrupert, Murska Sobota, Hoče-Slivnica, Radenci, Puconci, Mežica, Bistrica ob Sotli, Benedikt, Trnovska vas, Rogašovci, Logatec, Nova Gorica, Cankova, Cerklje na Gorenjskem, Moravske Toplice, Moravče, Dornava, Dobrepolje, Podlehnik, Vodice, Komenda, Destrnik, Šempeter-Vrtojba, Makole, Šentilj, Lovrenc na Pohorju, Sežana, Ribnica na Pohorju, Naklo, Solčava, Šmarje pri Jelšah, Veržej, Domžale, Miren-Kostanjevica, Kamnik, Renče-Vogrsko, Ajdovščina, Črnomelj, Borovnica, Ilirska Bistrica, Mokronog-Trebelno, Metlika, Ptuj, Sveti Jurij v Slovenskih goricah, Ribnica, Lukovica, Duplek, Tišina, Krško, Preddvor, Vrhnika, Ljubljana, Mirna, Vipava, Brda, Pesnica, Kobarid, Braslovče, Kanal, Kranj, Selnica ob Dravi, Ljubno, Bloke, Polzela, Cerknica, Šenčur, Hajdina, Postojna, Sodražica, Komen, Bled, Semič, Novo mesto, Idrija, Kočevje, Sevnica, Medvode, Dolenjske Toplice, Velike Lašče, Grad, Radovljica, Železniki in Rače-Fram.

Občini Cirkulane se občutno zniža izhodiščna ocena škode, ker vsebuje večinoma iste objekte in plazove, kot v predhodnih naravnih nesrečah v letu 2023, kjer pa so razmere na plazovih poslabšale. Višine ocene škode temelji na dodatnih poškodovanih objektih in novo sproženih plazovih.

Za obnovo državne vodne infrastrukture, upoštevajoč močno angažiranost izvajalcev – koncesionarjev pri izvajanju interventnih del po poplavah v avgustu, je možna zgolj ocena zmožnosti realizacije izvedbe ukrepov v proračunskem letu 2023. Predlagani predhodni program upošteva trenutno stanje po poplavah in stopnjo ogroženosti po posameznih objektih, ki je na vodotokih različna. Prioritetna zmožnost obnove na vodnogospodarskih objektih v proračunskem letu 2023, je ocenjena v višini do 20% ocenjene škode.

Preglednica 1: Predlog višine dodelitve sredstev posameznemu upravičencu – lokalne skupnosti in DRSV

 v evrih

|  |  |  |  |  |
| --- | --- | --- | --- | --- |
| ZŠ | Občina | Ocena škode (obr. 5 in 5.gc.) | 1,5 % prihodki občine \* | Predlog višine dodelitve sredstev |
| 1 | Apače | 123.293,79 | 42.392,36 | 49.317,00 |
| 2 | Bohinj | 29.242,59 | 71.133,80 | 11.697,00 |
| 3 | Brežice | 43.038,00 | 270.883,98 | 17.215,00 |
| 4 | Celje | 643.272,54 | 433.352,12 | 257.309,00 |
| 5 | Cirkulane | 545.132,05 | 32.106,18 | 218.052,00 |
| 6 | Črna na Koroškem | 132.001,95 | 42.209,72 | 52.800,00 |
| 7 | Dobje | 15.344,40 | 12.832,13 | 6.137,00 |
| 8 | Dobrna | 692.754,27 | 27.663,06 | 277.101,00 |
| 9 | Dobrova-Polhov Gradec | 48.912,16 | 96.201,90 | 19.564,00 |
| 10 | Dravograd | 271.162,16 | 92.893,10 | 108.464,00 |
| 11 | Gorišnica | 150.427,78 | 42.685,05 | 60.171,00 |
| 12 | Gorje | 25.352,94 | 34.481,99 | 10.141,00 |
| 13 | Gornja Radgona | 91.374,04 | 92.127,12 | 36.549,00 |
| 14 | Ig | 257.138,30 | 79.254,17 | 102.855,00 |
| 15 | Jesenice | 201.672,11 | 186.640,17 | 80.668,00 |
| 16 | Juršinci | 46.799,76 | 29.165,16 | 18.719,00 |
| 17 | Kozje | 103.822,39 | 47.269,10 | 41.528,00 |
| 18 | Kranjska Gora | 422.248,60 | 66.674,01 | 168.899,00 |
| 19 | Kungota | 75.079,91 | 54.733,94 | 30.031,00 |
| 20 | Laško | 485.238,89 | 159.198,75 | 194.095,00 |
| 21 | Litija | 1.697.031,16 | 182.817,69 | 678.812,00 |
| 22 | Ljutomer | 82.104,43 | 124.183,26 | 32.841,00 |
| 23 | Maribor | 724.607,61 | 931.798,89 | 289.843,00 |
| 24 | Mislinja | 219.214,41 | 54.967,86 | 87.685,00 |
| 25 | Mozirje | 212.349,28 | 49.082,24 | 84.939,00 |
| 26 | Nazarje | 55.970,85 | 31.214,00 | 22.388,00 |
| 27 | Oplotnica | 54.867,54 | 47.918,40 | 21.947,00 |
| 28 | Ormož | 23.926,62 | 144.379,26 | 9.570,00 |
| 29 | Podčetrtek | 137.320,83 | 49.878,78 | 54.928,00 |
| 30 | Prebold | 195.479,90 | 54.289,53 | 78.191,00 |
| 31 | Prevalje | 188.303,25 | 69.640,55 | 75.321,00 |
| 32 | Ravne na Koroškem | 128.870,97 | 109.567,22 | 51.548,00 |
| 33 | Razkrižje | 15.781,12 | 13.669,20 | 6.312,00 |
| 34 | Rečica ob Savinji | 204.447,78 | 26.337,96 | 81.779,00 |
| 35 | Rogaška Slatina | 90.067,35 | 115.690,94 | 36.026,00 |
| 36 | Rogatec | 50.061,31 | 36.360,81 | 20.024,00 |
| 37 | Slovenj Gradec | 685.633,14 | 181.101,23 | 274.253,00 |
| 38 | Slovenska Bistrica | 192.331,25 | 286.168,35 | 76.932,00 |
| 39 | Slovenske Konjice | 151.545,76 | 158.982,81 | 60.618,00 |
| 40 | Sveta Ana | 40.872,41 | 31.794,39 | 16.348,00 |
| 41 | Sveta Trojica v Slovenskih goricah | 26.813,62 | 26.016,18 | 10.725,00 |
| 42 | Sveti Andraž v Slov. goricah | 208.545,59 | 15.533,10 | 83.418,00 |
| 43 | Sveti Jurij ob Ščavnici | 32.173,10 | 36.539,43 | 12.869,00 |
| 44 | Šentjur | 255.761,93 | 217.645,11 | 102.304,00 |
| 45 | Škocjan | 34.088,98 | 44.026,91 | 13.635,00 |
| 46 | Šmartno ob Paki | 80.194,06 | 35.428,59 | 32.077,00 |
| 47 | Šmartno pri Litiji | 942.281,99 | 71.032,79 | 376.912,00 |
| 48 | Šoštanj | 66.209,84 | 96.664,41 | 26.483,00 |
| 49 | Štore | 92.978,58 | 43.407,83 | 37.191,00 |
| 50 | Tabor | 55.792,32 | 23.510,75 | 22.316,00 |
| 51 | Tolmin | 118.023,79 | 154.225,74 | 47.209,00 |
| 52 | Velenje | 1.229.655,57 | 299.710,80 | 491.862,00 |
| 53 | Videm | 1.323.820,59 | 71.979,99 | 529.528,00 |
| 54 | Vitanje | 351.043,24 | 30.367,13 | 140.417,00 |
| 55 | Vojnik | 886.023,28 | 97.973,36 | 354.409,00 |
| 56 | Vransko | 93.404,79 | 34.446,24 | 37.361,00 |
| 57 | Zagorje ob Savi | 677.597,30 | 181.727,34 | 271.038,00 |
| 58 | Zavrč | 686.090,56 | 19.267,14 | 274.436,00 |
| 59 | Zreče | 151.220,05 | 72.082,91 | 60.488,00 |
| 60 | Žalec | 74.347,39 | 208.092,39 | 29.738,00 |
| 61 | Žetale | 40.498,73 | 20.302,49 | 16.199,00 |
|  |  |  | Skupaj:  | 6.792.232,00 |
|  |  |  |  |
|  | Proračunski uporabnik | Ocena škode (obr. 5.v) |  | Predlog višine dodelitve sredstev |
| 62 | DRSV | 5.535.937,77 | / | 1.107.186,00 |
|  |  |  | Skupaj ZŠ1-62: | 7.899.418,00 |

Opomba:

\* informativen podatek zaradi ugotavljanja lastnega deleža občine. Uporabljen kot podatek pri ugotavljanju izpolnjevanja pogojev za možnost sofinanciranja obnove in izpolnjevanju pogodbenih obveznosti pred nakazilom sredstev. Izračunan iz podatkov primerne porabe, dohodnine in finančne izravnave občin za leto 2023 (vir: <https://www.gov.si/teme/financiranje-obcin/>): Tabela 4 – Izračun zneska PPi primerne porabe občin – leto 2023, stolpec 3

Prejemniki sredstev poročajo komisiji za odpravo posledic nesreč o porabi prejetih sredstev v 12 mesecih od prejema sredstev. Poročilu morajo biti predložena ustrezna dokazila o porabi sredstev.

Predhodni program se nanaša na izvedbo nujnih ukrepov obnove, kot so:

1. pričetek izvedbe sanacijskih ukrepov in geotehničnih ukrepov za zavarovanje stvari z izvedbo improviziranih oz. nujnih ali začasnih sanacij zemeljskih plazov za preprečitev nadaljnjega ogrožanja ali izvedbo potrebnih geološko-geotehničnih raziskav in izdelavo projektne dokumentacije ne glede na to, v čigavi lasti je ogrožen objekt;
2. zagotavljanje nemotene uporabe oz. delovanja poškodovanih občinskih infrastrukturnih sistemov: vodovodi, kanalizacija, cestna infrastruktura:
* zagotovitve nujne prevoznosti cest in potrebnih dostopov;
* obnove, za katere ni potrebno pridobivanje dovoljenj za posege v prostor oz. se izvajajo kot nujna vzdrževalna dela v javno korist;
* dela na obnovi poškodovanih objektov potrebnih za izvajanja lokalnih gospodarskih javnih služb (vodovodni in kanalizacijski sistemi);
* obnove poškodovanih objektov na področju varstva in izobraževanja otrok v lasti občine;
* obnova drugih objektov v lasti občine ali osebe javnega prava, katere ustanovitelj je občina;
* obnovo gozdnih cest javnega značaja, za katere se v občinskem proračunu zagotavljajo sredstva za redno vzdrževanje;
1. pričetek odprave poškodb na poškodovanih objektih vodne infrastrukture, vodnih in priobalnih zemljiščih, ki so namenjeni uravnavanju voda in varstvu pred škodljivim delovanjem voda ki vsebujejo:
* nujna obnovitvena dela na vodotokih, potrebna za vzpostavljanje vodnega režima, dela za preprečitev nastajanja nadaljnje škode na objektih vodne infrastrukture in
* obnove za zagotavljanje poplavne varnosti zaradi škodljivega delovanja voda.

Poročilu o porabi sredstev morajo biti priložena:

1. pregled uporabe sredstev po vrsti objekta in namenu;
2. pojasnila in dokazila o upravičenosti porabe sredstev glede na prejšnji odstavek s priloženo končno oceno škode za objekt;
3. dokazila, ki se nanašajo na oddajo javnega naročila;
4. s strani občine in odgovornih nadzornikov potrjeni računi za opravljene storitve ali gradbena dela;
5. dokazila o nakazilu sredstev s strani občine končnemu prejemniku sredstev.

Skladno s prvim odstavkom 3. člena zakona sredstev ni dopustno uporabiti za zagotovitev osnovnih pogojev za življenje, intervencije in druge ukrepe v skladu s predpisi, ki urejajo varstvo pred naravnimi in drugimi nesrečami.

* 1. ***Informacijska in strokovno tehnična podpora izvedbi ukrepov v pristojnosti Ministrstva za naravne vire in prostor***

V okviru predhodnega programa bodo podpornih storitev tehnične pisarne prednostno deležne občine, kjer je potrebno zagotoviti delovanje vodooskrbnih sistemov in delovanje sistemov za odvajanje in prečiščevanje odpadnih voda, izvesti geotehnične ukrepe za zaščito stanovanjskih in drugih objektov zaradi plazenja tal in nanosov zemljine, vzpostaviti nujno varno prevoznost lokalne cestne mreže.

Za zagotavljanje vodooskrbe in delovanja kanalizacijskega omrežja in čistilnih naprav je potrebno takoj pristopiti k izdelavi nujne tehnične dokumentacije za izvedbo del ter dela v največji možni meri izvesti še v tem letu.

Pri izvedbi nujnih geotehničnih ukrepov je potrebno, na podlagi izdelanih inženirskih skic oz. geotehničnega mnenja za izvedbo sanacije, dela tudi izvesti. V primerih, ko inženirskih skic ni mogoče izdelati brez predhodnih geotehničnih raziskav, je potrebno še v tem letu izvesti ustrezne raziskave in pripraviti predlog sanacije.

Ravno tako je potrebno zagotoviti delovanje objektov javnih zavodov, ki so bili poškodovani in je njihovo delovanje onemogočeno, kot so: osnovne šole, vzgojno varstveni zavodi – vrtci, zdravstveni domovi in drugo. Na podlagi elaboratov sanacije je potrebno takoj pristopiti k izvedbi sanacijskih del.

Potrebna sredstva za strokovno tehnično podporo so ocenjena na zaokroženih 7,5% skupne višine predhodnega programa.

* 1. ***Ocena višine sredstev po posameznih ukrepih odprave posledic naravne nesreče na stvareh***

Program vsebuje prikaz ocenjene višine potrebnih sredstev državnega proračuna po posameznih upravičencih in ukrepih. V preglednici 2 je podan predlog razdelilnika sredstev državnega proračuna.

Na podlagi podatkov ocene škode, upoštevajoč projekcijo obsega lastnih sredstev občin, v višini 1,5 % prihodkov posamezne prizadete občine, je pripravljen predlog zagotovitve sredstev državnega proračuna. Ravno tako je pri oceni škode upoštevan ocenjen obseg sredstev, potrebnih za izvedbo geotehničnih ukrepov za zavarovanje stvari.

Preglednica 2: Pregled potrebnih sredstev po ukrepih

|  |  |
| --- | --- |
| Upravičenec (ukrep) | Predlog višine dodelitve državnih sredstev (v evrih) |
| Lokalne skupnosti (obnova objektov v lasti oseb javnega prava oz. občinski infrastrukturni in javni objekti, izvedba geotehničnih ukrepov) | 6.792.232,00 |
| DRSV (obnova objektov vodne infrastrukture) | 1.107.186,00 |
| MNVP (informacijsko tehnična podpora za realizacijo) | 640.582,00 |
| **SKUPAJ** | 8.540.000,00 |

Predhodni program odprave posledic nesreče postane sestavni del programa odprave posledic nesreče.

* 1. ***Nosilci posameznih nalog***

***3.4.1 Ministrstvo za naravne vire in prostor***

Skladno z določili 30. člena zakona je Ministrstvo za naravne vire in prostor pristojno za izvajanje obnove:

– stvari v lasti oseb javnega prava iz 18. člena zakona,

– objektov v lasti oseb zasebnega prava in

– za odpravo škode na objektih vodne infrastrukture.

Financiranje teh nalog ministrstva gre v breme sredstev za odpravo posledic nesreč po zakonu.

Prioritetna obnova na vodnogospodarski infrastrukturi je določena v višini predvidenih zagotovljenih sredstev in z vidika nujnih del, ki jih je v možno izvesti. Prednostno obnovo določi Direkcija Republike Slovenije za vode, glede na nujnost in možnost izvedbe del iz nabora objektov vodne infrastrukture.

V primeru, da so objekti vodne infrastrukture na območju, varovanem po predpisih s področja varstva narave ali kulturne dediščine, je pri izvedbi programa obvezno upoštevati tudi smernice in določbe predpisov s področja varstva narave in kulturne dediščine.

***3.4.2 Lokalne skupnosti***

Odprava posledic naravnih nesreč na objektih v lasti oseb javnega prava je sicer v pristojnosti Ministrstva za naravne vire in prostor, vendar je nosilec izvedbe načrtovanih ukrepov lokalna skupnost oziroma občina.

Občina je nosilec izvedbe obnove objektov, ki so v lasti občine ali v lasti oseb javnega prava oziroma obnove občinske infrastrukture in obnove javnih objektov ter izvedbe geotehničnih ukrepov za zavarovanje stvari.

Posamezni občini se dodelijo sredstva predplačila iz sredstev državnega proračuna največ do višine razpoložljivih sredstev za obnovo, na podlagi sklenjene pogodbe med Ministrstvom za naravne vire in prostor in občino skladno s predhodnim programom odprave posledic nesreče.